70 PIECES JUSTIFICATIVES. 



Primo, au temps île la bataille de Vernueil,jevey maistre Jehan Doule à Rouen , venir 

 par diverses fois devers le conte de Suffolk, auquel je demanday que quéroit tant ledit 

 Doule devers lui, et il me dist qu'il l'aloit qu'il feust pourveu de par monseigneur le régent , 

 à quoy je respondi comment il se feroit, veu que mondit seigneur le régent le baïoit tant 

 et qu'il avoit esté ainsi villené en l'eschiquier à Rouen , et adone me dist qu'il estoit audit 

 de Gloxestrc et qu'il avoit à besongner ensamble pour son fait et qu'il plairoit audit 

 Gloxestre et au grant conseil d'Angleterre qu'il feust pourveu et que je ne pensasse qui le 

 hayst, car en ce je me abuzoie, et que, posé qu'il le baïst, se ne ozeroit-il faire que ce que 

 ledit Gloxestre et conseil vouldroient , lequel Doule fu bien pourveu, et est, entre ses 

 autres offices, président des comptes de monseigneur le régent. 



Item, en l'yver ensieuvant, au temps des joustes, je vey des gens du duc de Gloxestre 

 poursuyvans, avecques Robessart et Rampston, aucunesfoiz devers Suffolk, maiz quoy 

 je ne scay; et, en ce temps, ledit Suffolk aloit en l'ambaxade jusques à Bretueil, avecques 

 Clamecy, et avoit une instruction à part en angloiz , en un g petit roolet , signée : Johàn. 



Item, à son retour à Paris, en sa maladie, estoit moult dolereux d'amours et se con- 

 plaignoit moult fort, en me disant que ung homme que je congnoissoye, lui avoit fait tort 

 de sa dame sans riens nommer, et que une foiz il lui rendroit, et se plaignoit moult de la 

 dame, et en le réconfortant lui liroie de Garencières et d'autresdiz amoureux, tant que pour 

 alégier son dueil , je lui fey venir Bincboiz qui , par son command , fist ce rondel : ainsi que 

 à la foiz my souvient, etc., et ot ledit Bincboiz, pour ce, 11 e aunes d'escarlate que je lui 

 délivray. 



Item, tantost après en cest maladie, je vey venir pardevers lui une foiz ou deux, 

 monseigneur de Salisbury et monseigneur de Théroucnne et Bétbisy, au moins suy-je 

 secur d'une foiz, à ung samedi après disner, et tindrent ilec conseil. Après le départe- 

 ment desquelz, ledit Suffolk me appella et me dist ainsi : « Guillaume , il fault que vous 

 tenez conseil ce que je vous diray. » Je lui respondy que si feroye-je. Adonc dist : 

 monseigneur de Bourgoingne est amoureux de madame, et la m'a cuidé tolir, maiz non 

 a, j'en suy sceur, et si a eu de lui ung dyamant qui vault bien vi c escus, et a esté à 

 Meleun et a là fait une grant feste et la cuidoit bien avoir, et ce faulx traietre évesque de 

 Thérouenne, de sa subtillité, et madame la régente onteuidié faire le moyen d'entre eulx, 

 et la faire demourer à la court avecques elle, et en estoit consentant monseigneur le 

 régent, pour atraire monseigneur de Bourgoingne. Et, pour le plaisir que ce faulx évesque 

 m'a cuidé faire, il se aient que je lui ayde à estre chancelier de France : car il le vuelt 

 estre, et, combien que beau cousin de Salisbury le baye à mort, comme il me dit, pour 

 la cause, si est-il content de lui aidier pour son avarice : car ledit Tbérouenne nous promet 

 merveilles, et lui avons promis de lui aydier en tout, maiz je lui nuyroic avant. Et pour 

 ce il fault que vous alez tantost devers le chancelier, messire Jehan Le Clerc, lui dire 

 qu'il se ayde, etc. A quoy je lui respondi que il me pardonnas! que je n'en feroie riens : 

 car je ne le congnoissoie point, et aussi il me bayoit pour Giard le Muet, et m avoit 

 aulresfoiz fait desplaisir, et si ne vouloic point acquérir la haine de monseigneur de Thé- 

 rouenne, et qu'il vauldroit mieux lui y envoier ung de ses angloiz. Sur quoy, il me dist 



